
	Ministerul Afacerilor Interne al Republicii Moldova

Ministry of Internal Affairs of the Republic of Moldova

Inspectoratul General de Carabinieri

General Inspectorate of Carabineers

	MD-2028, mun. Chişinău, str. Gh. Asachi,  65a   tel: 73-93-00, 73-93-09, 255-857, fax: 73-93-03, 

e-mail igc@igc.gov.md, c/f 1006601000473, Ministerul Finanţelor, Trezoreria de Stat

	      Nr. 1/9-1331 din 9 iulie 2026
	 
	                               

 


Ref: ROMD00131
Proiect PRO GOV
INVITAȚIE DE PARTICIPARE LA PROCEDURA DE ACHIZIȚIE

privind achiziționarea materialelor de vizibilitate în cadrul proiectului de asistență externă „Gestionarea eficientă a procesului de migrație într-un context transfrontalier” (PRO GOV), cod ROMD00131, în cadrul Programului Interreg NEXT VI-A România–Republica Moldova 2021–2027, Contract de grant nr. 234729 din 05.11.2025
Stimată doamnă / Stimate domn,

Inspectoratul General de Carabinieri al Ministerului Afacerilor Interne vă invită să participați la procedura de licitație unică privind achiziționarea materialelor de vizibilitate în cadrul proiectului de asistență externă „Gestionarea eficientă a procesului de migrație într-un context transfrontalier” (PRO GOV), cod ROMD00131, finanțat prin Programul Interreg NEXT VI-A România–Republica Moldova 2021–2027, în baza Contractului de grant nr. 234729 din 05.11.2025.

Documentația de atribuire este disponibilă pentru examinare pe pagina web oficială a autorității contractante, www.carabinier.gov.md, precum și la sediul Inspectoratului General de Carabinieri, situat în mun. Chișinău, str. Gheorghe Asachi nr. 65A.

Documentele de achiziție (dosarul procedurii) anexate prezentei invitații includ:

A. Anunțul de participare și Caietul de sarcini (SP1a);
B. Proiectul contractului de furnizare, inclusiv:

· Anexa nr. 1 – Specificații tehnice; 

· Anexa nr. 2 – Specificații de preț; 

C. Formularul de ofertă (ST4 – Tender Form – Supplies);

D. Formularele obligatorii:

· G1 – Declarație de obiectivitate și confidențialitate; 

· G3 – Declarație privind criteriile de excludere și selecție; 

· G4 – Declarație privind identificarea financiară; 

· G5a, G5b și G5c (după caz) – Formular privind entitatea juridică. 

Totodată, vă informăm că, potrivit prevederilor Hotărârii Guvernului nr. 246/2010 cu privire la modul de aplicare a facilităților fiscale și vamale aferente realizării proiectelor de asistență tehnică și investițională în derulare, care cad sub incidența tratatelor internaționale la care Republica Moldova este parte, cu modificările ulterioare, proiectul „Gestionarea eficientă a procesului de migrație într-un context transfrontalier” (PRO GOV), cod ROMD00131, este inclus în lista proiectelor eligibile pentru aplicarea facilităților fiscale prevăzute de actele normative în vigoare, inclusiv scutirea de TVA cu drept de deducere pentru bunurile și serviciile destinate implementării proiectului.

Prin depunerea unei oferte, operatorul economic acceptă ca notificarea privind rezultatul procedurii de atribuire să fie transmisă prin mijloace electronice, la adresa de e-mail indicată în ofertă.

Perioada de valabilitate a ofertei este cea prevăzută în documentația de atribuire.

Pe durata desfășurării procedurii de atribuire, orice comunicare între autoritatea contractantă și operatorii economici se va realiza exclusiv prin canalele oficiale indicate în documentația de atribuire și cu respectarea regulilor aplicabile Programului Interreg NEXT VI-A România–Republica Moldova 2021–2027.

În cazul în care decideți să nu participați la procedură, am aprecia dacă ne-ați informa în scris asupra deciziei dumneavoastră.

Termenul-limită de depunere a ofertelor este 24 iulie 2026, ora 10:00 (ora locală a Republicii Moldova).
Ofertele, precum și solicitările de clarificări privind documentația de atribuire, vor fi transmise la următoarele adrese de e-mail:

📧 achizitii@igc.gov.md
📧 smp.dms@igc.gov.md
Vă mulțumim pentru interesul acordat și așteptăm cu interes oferta dumneavoastră, exprimându-ne convingerea că această colaborare va contribui la implementarea cu succes a proiectului și la consolidarea cooperării în cadrul Programului Interreg NEXT VI-A România–Republica Moldova 2021–2027.

Cu stimă, 

Comandant general,

general de brigadă                                                                                           Dumitru SCURTU

Executor:

Elena Corduneanu, Ofițer principal al Serviciului achiziții al DAD a IGC

tel. +373 22 73 93 68

e-mail: achizitii@igc.gov.md 

COORDONAT

Președinte (membru supleant)

al Comitetului de evaluare

Inspectoratul General de Carabinieri
                                                          Marina DEDIU

